als_Latn dik_Latn sag_Latn
Jusuf Ulaj nga Lëvizja Vetëvendosje duke folur për sigurimet shëndetësore ka thënë se kur mblidhen paratë e qytetarëve për to, duhet të sigurohen që do të kenë shërbime shëndetësore të denja.
“Ne mendojmë që për të filluar sigurimet shëndetësore duhet të plotësohen parakushtet, jemi kundër që të mblidhen paratë e qytetarëve e ata të mos kenë garanci që shërbimet do të jenë më kualitative”.
“Janë shumë aspekte që nuk mund të zgjidhen nëse Qeveria se merr shëndetësinë si prioritet. Nëse p.sh në Radiologji nuk është asnjë rëntgen funksional, si ke me i garantu qytetarit shërbime cilësore”, ka thënë ai në Magazina Zgjedhore të Klan Kosova.
Ai ka thënë poashtu se “Qeveria duhet të dalë dhe të thotë që shëndetësia do të jetë prioritet”.
“Duhet të ketë buxhet më të madh dhe më pas të ketë menaxhim më të mirë. Buxheti duhet të vijë nga buxheti i shtetit, të plotësohen të gjitha parakushtet, të krijohet bordi dhe më pas të fillojmë më mbledhjen e paerave nga qytetarët”.
Ai ka folur edhe për shërbimin spitalor.
“Shërbimi spitalor në bazë të ligjit për shëndetësi në aspektin praktik, nuk ka dhënë rezultat të prekshëm, gjendja në shëndetësi ka degraduar, duhet të bëhet analizë e kësaj pune”.
“Bordet më shume merren me emërimin e drejtorëve partiakë se sa që janë marrë me analizën e gjendjes”.
als_Latn als_Latn als_Latn als_Latn als_Latn als_Latn als_Latn als_Latn